Timoteus was grootgemaak deur sy Joods-Christen ma wat haarself aan Christus toegewy het en deur sy ouma wat gekenmerk was deur geloof en godsvrug. Sy pa was ‘n Griek en onbekend. Paulus het in Timoteus wat Christus liefgehad het, ‘n man gesien wat as vennoot in die opdrag van God kon meehelp, omdat hy beide Semitiese en Joodse oorsprong gehad het. Paulus het hom egter besny omdat hy ‘n Joodse ma gehad het, sodat hy ‘n wettige Jood vir die Jode kon wees en ‘n wettige Griek vir die Grieke. Hulle het in harmonie gewerk en Timoteus was soos ‘n seun vir Paulus.
Timoteus het nie vir homself geleef nie, maar vir die glorie van die Here Jesus. Hy het eerstens die koninkryk van God en sy geregtigheid nagestreef. Paulus het hom verskeie kere gedurende hul reise na stede gestuur om blyplek en bediening te organiseer vir Paulus en sy metgeselle. Soms was Paulus verplig om hom agter te laat weens sy verbanning as gevolg van vervolging. Timoteus was verantwoordelik vir die opbou van die nuwe bekeerlinge (Handelinge 16:1-3; 19:22; Filippense 2:19-22).